Зелен чай: Ползи и вреди. Как и кога се пие. За отслабване - Лекар.БГ\nЗелен чай: Ползи и вреди. Как и кога се пие. За отслабване\nПубликувано на 25.03.2019 от Марта Савова\tМолим, коментирайте!\nЗелен чай – истинските ползи на растението. Всички болести, при които помага. Може ли да навреди? Челен чай и отслабване. Продуктът зелен чай на пазара – марки, качество, цени\nТоп ползите от пиене на зелен чай\nДействие на зеления чай\nВидове зелен чай и цена\nЗелен чай: тази невероятна напитка е известна на човечеството с лечебните си качества повече от четири хиляди години. За напитката се говори като за необикновена и тайнствена – и с право.\nВсъщност информацията за въпросния зелен чай никак не е малко; чудесните му качества имат своето обяснение в състава на продукта. Всеизвестно е например, че се добива от специално храстовидно растение; то впрочем е източник също и на черния, и на по-малко популярните червен и жълт чай. Суровината е една и съща – чаените листенца, но обработките на всеки вид са различни. Зеленият чай не минава през процедурите ферментация и просушаване, които са задължителни за черния чай. Благодарение на това зеленият чай съхранява в много по-висока степен полезните съставки на растението.\nКакви са всъщност ползите от пиенето на зелен чай? На какви съставки се дължат те и как е най-правилно да приемаме напитката, за да постигнем оптималното й въздействие?\nБогатият химически състав на нашия зелен чай определя уникалните му лечебни свойства. Познавайки състава му, можем точно да определим с какво е полезен.\nЗеленият чай е един вид санитар за организма – “чистач” на задържани шлаки и токсини, след чието очистване всички органи и системи започват да функционират най-пълноценно. Напитката е в състояние да изхвърли от организма солите на тежки метали – олово, живак, кадмий, цинк, дори най-опасния радиоактивен изотоп – стронций 90.\nВидовете зелен чай са свързани с начини, по които листата на чаения храст се изсушават\nПродуктът може да неутрализира в доста висока степен негативното влияние на различни лъчения. Ако прекарвате твърде много време пред компютъра или пред телевизора, зеленият чай е вашата напитка. Зеленият чай е любим на хората, които си падат по т.н. еко диети.\nТой е отличен антиоксидант и помага в комплексното лечение на ракови заболявания. Антираковият механизъм на зеления чай все още не е напълно дешифриран; някои смятат, че този ефект се дължи на способността на продукта да очиства кръвта, в частност заради действието на множеството полифеноли в състава му. Да не забравяме също, че чаят стабилизира имунитета, а това е важно като профилактика на онкологичните заболявания.\nДве-три чашки зелен чай в рамките на деня обикновено не причиняват проблеми на кърмещите майки. Напитката тонизира, ободрява и внася в организма на младата жена множество полезни компоненти. Би било погрешно обаче да се очаква, че с помощта на зеления чай ще се увеличи лактацията, т.е. пиенето на зелен чай не е с цел повече кърма за бебето. Според някои специалисти обаче лактацията нараства, ако зелен чай се пие с прясно мляко и захар или мед.\nАко при режим със зелен чай майката забележи, че бебето става неспокойно, тя трябва за известно време да прекрати приема му – вероятно става дума за въздействието на кофеина от напитката. В такива случаи зеленият чай може да се замени с бял, който съдържа по-малко кофеин.\nСпециално трябва да се отбележат лечебните свойства на коментирания зелен чай при начален стадий на хипертония. Японски медици са доказали, че при продължително прилагане чаят може да смъква кръвното с 10 до 20 единици.\nТой върши чудесна работа и при заболяванията на сърдечно-съдовата система, свързани с хипертонията. Така например приемът му прави кръвоносните съдове по-еластични, укрепва стените им, предпазва от вътрешни кръвоизливи и образуване на тромби.\nИзвестна е и ползата от пиене на зелен чай срещу висок холестерол. Това е отлично средство за профилактика на атеросклероза, сърдечни заболявания, заболявания на мозъчните кръвоносни съдове.\nИ още – зеленият чай е полезен като средство, предпазващо от инфаркт. Холандски учени са направили този извод след проучване и обобщават, че ако в рамките на един ден човек изпива четири чаши зелен чай и изяжда една ябълка или една глава лук, рискът от инфаркт на миокарда намалява два пъти.\nВсе пак трябва да се отбележи начинът, по който се приготвя зелен чай за хипертоници. Не ползвайте пакетчета, а цели листенца в насипно състояние; първо трябва да се изплакнат добре с топла преварена вода, за да се намали съдържанието на кофеин. След това 3 г чай се заливат с чаша вряла вода и се оставят за десетина минути. Ако лекарят е позволил, такъв чай може да се пие до три пъти дневно, като всеки път се приготвя пресен и се приема след хранене. Хипертониците трябва да внимават с течностите: заедно с чая те не трябва да са повече от литър и половина дневно. И още нещо: пийте този чай неподсладен!\nПри запек, за разхлабване\nЗеленият чай съдържа кофеин, а кофеинът активира чревната перисталтика и предпазва от констипация. Подходящ подход е да се изпива всяка сутрин на гладно една чаша хубав зелен чай. С количествата не бива да се прекалява, тъй като е възможно силният зелен чай да провокира повишение на кръвното налягане.\nНапредналата възраст обикновено е свързана с болести на ставите, например ревматоиден артрит и подагра. При такива диагнози, както и при проблеми с бъбреците, със зеления чай трябва много да се внимава. При възрастните хора много от тези страдания са свързани с неспособността на отделителната система да освободи организма от солите на пикочната киселина, която е отпаден продукт от метаболизма.\nЗелен чай: полезно, но знаем ли как да го приготвим и пием?\nСъщевременно зеленият чай съдържа пурини, което усложнява така очертаната картина. Високото съдържание на пикочна киселина с добавените пурини от зеления чай причинява образуването на микрокристали в ставите, т.е. развива се подагра; ако пък вече болестта е налице, неизбежно настъпват усложнения. С две думи: една чаша зелен чай дневно няма да навреди, но ако се развива остър пристъп на подагра по-добре да се откажем от чая.\nАко запарката от зелен чай не е прясна, течността съдържа голямо количество пурини; никога не бива да се пие престоял чай, ако имате подагра, глаукома или хипертония.\nЗеленият чай е известен като успешен продукт, който предпазва от развитието на захарна болест. При вече проявен диабет от първи тип, зеленият чай може да помогне за забавяне на прогресията му и за предпазване от усложнения на болестта. Този ефект се дължи на един от активните антиоксиданти в чая, епигалокатехин галат.\nЗеленият чай предпазва от вирусни инфекции и може да бъде активна част от противогрипната профилактика. Редица научни изследвания доказват, че активни компоненти от растението действат противовирусно, унищожават гъбички и бактерии. Чаят защитава от такива патогени като аденовирус и вирусите на херпеса. Механизмът на противодействие е изразен чрез активиране на имунната система; приемът на зеления чай като топла напитка потиска вирусните инфекции в самия им зародиш или изобщо не допуска да се случат.\nТъй като грипните вируси попадат в организма през носоглътката, естествено е да очакваме, че обработката на тази зона със зелен чай ще е добра защита срещу заразата. Оказва се действително, че ако се прави гаргара със зелен чай, рискът да пипнете грипен вирус намалява с 32%.\nНа чашата зелен чай мнозина гледат като на таблетка срещу главоболие. Напитката доказано действа като антидепресант и помага при изтощена от стрес нервна система.\nУпотребата на зелен чай подпомага функциите на главния мозък и подобрява концентрацията на вниманието. А зелен чай с прясно мляко е добра профилактика при нервни пренапрежения и полиневрити.\nЗа колит, гастрит и др.\nЗеленият чай неслучайно се препоръчва при дисбактериоза и хранителни отравяния като великолепен детокс. Ако предозирате с медикамент – за начало пийте зелен чай с добавено мляко и захар.\nЗеленият чай трябва да присъства задължително в менюто ви, ако имате храносмилателни проблеми. Танинът от чая подобрява храносмилането, затова е добре да се приема след хранене.\nПри стомашни разстройства помага силна запарка от зелен чай; тя унищожава патогените в стомаха и червата. След като състоянието се нормализира, може да се пие слаба запарка още 2-3 дни, за да се оптимизират моториката и тонусът на чревния тракт. Прилагането при гастрит е рисковано, а при язва на стомаха и дванадесетопръстника е по-добре да го откажем.\nБолезненият колит също може да се повлияе положително от пиенето на зелен чай. В този случай се приема четири пъти дневно след хранене – само по две супени лъжици, но запарката трябва да е силна. Друг вариант е лека запарка от зелен чай, охладена до телесна температура, да се използва за клизма.\nНе всяка болест търпи помощ от вълшебния зелен чай\nНародната медицина лекува със силен извлек от зелен чай и дизентерия. Извлекът се приготвя от натурален зелен чай – листа, които се стриват (50 г) и се заливат с литър хладка вода. След половин час сместа се слага на тих огън и се вари един час; прецежда се, охлажда се и е готова за употреба. Вземат се по две супени лъжици половин час преди хранене, четири пъти дневно. Течността е годна за употреба три дни, ако се съхранява в хладилник. В този случай патогенните микроорганизми – причинители на дизентерията, се повлияват от катехините в зеления чай.\nЗа болести на ушите, гърлото и носа\nСилната запарка от зелен чай помага при ринити – може да се използва за промивки на носовата кухина. За целта се приготвя настойка от една чаена лъжичка зелен чай и чаша вряла вода. Сместа се запарва половин час и се прецежда; след като се охлади се използва за промивка на носа с помощта на спринцовка. Промивките могат да се правят до 10 пъти дневно.\nПри ангина, ларингит, фарингит, стоматит – с топла настойка от зелен чай се прави гаргара или жабурене. Настойката се приготвя от две чаени лъжички и чаша вряла вода; чаят се залива и се изчаква половин час, преди да се прецеди обогатената течност.\nС помощта на зелен чай може да се подобри състоянието на косата: чаят подхранва скалпа и укрепва космените фоликули. Друг ефект от използването му е успокояването на раздразнената кожа и нормализацията на секрецията на мастните жлези. Има антибактериален ефект, а това е добре при пърхот и себорея.\nОсвен лечебните ефекти зеленият чай има и разкрасяващо действие: с негова помощ косата става бляскава, жива и еластична, с неповторим аромат\nВ домашни условия не е трудно да се полагат грижи за косата с помощта на зелен чай. Могат да се използват екстракти и маслени композиции, но най-лесно е да се заемем с обикновено изплакване. То трябва да се прави в продължение на десет дни, всеки ден, със следната смес:\nДве чаени лъжички сухи листа от зелен чай се заливат с половин литър вряла вода. Запарката е оставя за 30-35 минути и се прецежда. Измитата коса се изплаква с течността и се оставя да изсъхне, без допълнително измиване. Тази процедура успокоява и подхранва скалпа. След 10 дни ще видите, че косъмът става по-жив и лъскав, намалява чупенето и косопадът, увеличава се обемът.\nСъщата течност може да се използва за оцветяване на много светли или побелели коси, които имат жълтеникав оттенък. Описаното изплакване трябва да се повтори 3-4 пъти, като всеки път се изчаква косата да изсъхне и отново се обработва със зелен чай.\nЗеленият чай често присъства и в различни маски за коса заедно с други съставки; подобрява състоянието на скалпа, на косъма, подпомага лечението на косопад, нормализира секрецията на жлезите при мазен косъм и пр.\nКожата на лицето ще придобие чудесен тонус, ако сутрин и вечер се миете със запарка от зелен чай. Много полезна процедура е натриването на лицето и шията с кубче замразена настойка от зелен чай.освен подобрената визия, това дава бодрост и усещане за лекота. Освен това зеленият чай изчиства лицето от запушени и разширени пори, обриви и акне.\nЕто и една чудесна рецепта за маска за лице със зелен чай: с нейна помощ кожата става еластична и сияйна. Приготвя се от 20 г бяло брашно, един суров жълтък и силна запарка от зелен чай. Сместа трябва да е достатъчно гъста, за да се задържи на лицето. Полагаме я за 15 минути, след което измиваме с хладка вода. Накрая за още по-изразен ефект правим обтриваме с ледено кубче от зелен чай.\nСилна запарка от зелен чай може да помогне при лечението на конйнктивит и други възпалителни заболявания на очите. Ако очите са силно изморени от работата с компютър, зеленият чай ще помогне да се снеме напрежението и да се “прочистят” очите.\nЗелен чай и в козметологията!\nНека да посочим още няколко приложения на зеления чай извън удоволствието да го пием за тонус и добро настроение:\nПри изгаряния: охладена запарка от зелен чай се използва за обработка на изгореното с помощта на навлажнен тампон. Промиването на раните е ефективно благодарение на дъбилните вещества в чая, които имат кръвоспиращо и ранозарастващо действие.\nВ стоматологията: употребата на зелен чай се отразява добре на състоянието на венците и зъбите, защото той съдържа флуор. За профилактика срещу кариес се препоръчва изплакване на зъбте с прясна запарка.\nЗа мускулната система: чаените полифеноли неутрализират и отслабват окислителните процеси в организма, а това предпазва мускулите от травми. Зеленият чай е особено полезен за активно спортуващите.\nЗа отделителната система: зеленият чай активира функциите на черния дроб и далака; използват го и за профилактика срещу камъни в черния дроб, бъбреците и пикочния мехур. Внимание обаче: ако се прекалява с количествата, резултатът е противоположен, т.е. създават се условия за петрификация.\nМедицината няма единно мнение по въпроса дали зеленият чай помага за отслабване. Въпреки това немалко хора търсят именно този ефект и вярват, че напитката ускорява изгарянето на мазнините, активира метаболизма и оптимизира състоянието на кръвоносните съдове.\nВсъщност сами можем да се убедим в това, че зеленият чай помага на тялото да се освободи от излишни течности, шлаки и токсини. Правилният му и системен прием при всички случаи действа именно в полза на отслабването. Ако почувстваме глад и изпием чаша зелен чай без захар – вместо да хапнем сандвич или вафла, ясно е, че ефектът ще се получи скоро. Никой не отрича, че с тази напитка се ускорява храносмилането, подобряват се функциите на стомаха и червата, активират се процесите на самоочистване на организма. Вижте как може да се отслабне с помощта на зелен чай!\nОколо 15-20 минути преди хранене пийнете малко зелен чай: запарката не трябва да е силна, за да не раздразните лигавицата на празния стомах. Достатъчно е чаена лъжичка чай да се залее с 300 мл вода и след две минути да се пие без захар. По този начин усещането за глад отслабва, а стомахът се подготвя за предстоящото храносмилане. Чаената запарка може да се обогати с хибискус, плодове от глог, семена от лен – всички те съдействат на отслабването и подкрепят сърдечно-съдовата система.\nЗеленият чай може да е добавка към обедното ви меню. За приготвянето на такава добавка сухите чаени листа се смилат или стриват на прах. Посипват се в храната; при консумацията трябва да се пие вода. Най-добре е добавката да се смесва в салати, каши и майонезни сосове. Такава практика има в Китай.\nАко вече спазвате някаква диета, може да усилите ефекта й с няколко чаши зелен чай. Достатъчно е да го пиете редовно две седмици, за да почувствате както очистващия му ефект, така и новото усещане за насита от по-малко храна. Междувременно организмът ще се е изчистил от излишните течности и ще е “превключил” на по-бързо изгаряне на мазнините.\nВече стана дума за ползите от пиенето на зелен чай; не бива обаче да си мислим, че отслабването е главната му заслуга. Всъщност редукцията на килограмите се свързва и с други полезни ефекти от действието на зеления чай:\nТой има меко действие на диуретик: насърчава извеждането на излишните течности от организма. Този ефект се усилва, ако зеленият чай се пие с обезмаслено мляко – това е сигурен начин да се премахнат отоците от крайниците.\nПолифенолите, които се съдържат в голямо количество в зеления чай, усилват топлообмена в организма чрез ефективната преработка на мастните депа. Натрупаните мазнини остават наполовина, ако зеленият чай се пие редовно в разумни, индивидуално определени количества. Това има значение не само за силуета, но също за състоянието на сърдечно-съдовата, нервната и имунната система.\nЗеленият чай балансира съдържанието на глюкоза в кръвта. Така не чувстваме постоянен глад, а същевременно поддържаме режим, който намалява риска от развитие на диабет. С няколко глътки зелен чай преди хранене намаляваме и количеството храна, която на обяд или на вечеря ще може да ни засити.\nВижте кои съставки в зеления чай гарантират уникалните въздействия на това растение върху човешкото здраве:\nДъбилни вещества. Те са приблизително една трета от състава му. Става дума за компоненти от типа на танин, полифеноли, катехини и производните им. Зеленият чай съдържа примерно два пъти повече танин от черния. Особено богат в това отношение е зеленият чай от най-високо качество. Съединяването на танин и кофеин дава компонента кофеинов танат, който е отличен стимулант за нервната и сърдечно-съдовата система.\nАлкалоиди. Кофеинът е около 4% в зеления чай, но това е повече от съдържанието им в натуралното кафе. Точният процент зависи както от отглеждането на растението, така и от начина на приготвянето на напитката. Ако например запарката се прави с по-гореща вода, и алкалоидите са повече. Зеленият чай съдържа също теобромин и теофилин, други алкалоиди, които съдействат за разширението на кръвоносните съдове.\nАминокиселини и ферменти. Ако говорим за наличието на протеини, мазнини и въглехидрати, в зеления чай по-скоро има само аминокиселини и ферменти. Най-добър протеинов състав имат японските сортове чай. Всъщност зеленият чай не е калоричен продукт и затова може да се използва без страх от наднормени килограми – стига да не наблягаме на подсладители. Калорийността на напитката без захар е почти нула, но можем да приемем една стойност от десет калории за чашка. В 100 г суха чаена маса има 20 г протеини, 5.1 г мазнини, 4 г въглехидрати. Калорийност – 141 к.\nВитамини. Листата на зеления чай съдържат повече витамин Р от цитрусите, и голямо количество витамин С. Също: 6 пъти повече провитамин А или каротин от морковите – а този провитамин е балсам за зрението и важен компонент в неутрализацията на свободните радикали. Особено важни са витамините от В-групата. В1 регулира въглехидратния баланс на организма; В2 помага в битката с бактерии и вируси, укрепва ноктите и косата; В3 усилва производството на еритроцити и намалява лошия холестерол. Чаят е богат и на витамин Е, който заздравява клетъчните мембрани и е доказан антиоксидант. Витаминът играе ключова роля във функционирането на половата система.\nМикроелементи и минерали. Става дума за калций, флуор, желязо, йод, калий, фосфор, магнезий, натрий, злато. Чаените листенца съдържат и етерични масла – за жалост повечето от тях се разграждат при топлинна обработка. За сметка на това в процеса на разграждане се образуват нови съединения, които правят напитката особено ароматна и вкусна. Все пак от чаени листа може да се произведе етерично масло, което се използва активно в козметиката и медицината.\nКолкото и да си говорим за ползите от пиенето на зелен чай – не бива да забравяме, че той може и да е вреден. Кога?\nЕдно сериозно противопоказание в това отношение е напредналата възраст. Старите хора не бива да се увличат прекалено по тази напитка, тъй като тя може да провокира болестни процеси в ставите им. Това е особено важно в случаите, когато един човек вече има ревматоиден артрит или подагра. Ако пък слабото място са бъбреците, повече от една чаша зелен чай седмично си е направо забранено.\nАко пием повече от три чаши зелен чай дневно и ако това се случва дълго време – нищо чудно да се уредим с камъни в жлъчката или в бъбреците. Причина за това ще са същите полифеноли, които при умерена употреба са полезни. Ако пък вече страдате от бъбречнокаменна болест – по добре не пийте зелен чай.\nИзвестно е, че зеленият чай усилва киселинността на стомашния сок – ето защо, да припомним, трябва да се откажем от него в случаите с язва в обострена фаза, гастрит, ерозия на стомашната лигавица.\nАко сме с висока температура – отново следва отказ от зелен чай, защото така бихме натоварили прекалено бъбреците си. Бъбреците страдат и тогава, когато комбинираме чаепитието с алкохолна почерпка.\nМного трябва да се внимава с тази тонизираща напитка и ако сме неспокойни или страдаме от безсъние, при повишено кръвно или сърдечна аритмия. Да не забравяме, че кофеинът и другите алкалоиди в чая допълнително ще усилят тези симптоми.\nЗелен чай – за ползите подробно; коя е правилната употреба\nЗеленият чай в днешно време е стока с доста широко предлагане; понякога е трудно да се направи избор на добър продукт и тук цената не винаги е водещият показател. Не бива да забравяме, че цялото разнообразие от достъпни продукти е произведено от един и същи чаен храст. Но – отглеждан в различни страни и претърпял различен тип обработки.\nПри избор ръководен принцип трябва да е покупка от специализиран магазин – там е по-сигурно, че ще се снабдим с достатъчно качествена суровина. Познавачите ценят стоката от Китай и Япония и са резервирани към тази от Индия и Шри Ланка (sunshine.bg).\nПредлаганите видове зелен чай са основно две групи: едролистен, т.е. с целите чаени листа, или дребнолистен, при който листата са наситнени. Може да бъде също на прах или “пресовка” – във вид на плочка. Едролистните сортове могат да са завити на малки топчета по оста или напречно.\nПриличен зелен чай за хора, които не са особено претенциозни, може да се купи и от големите магазини за хранителни стоки. За онези, които нямат нерви и време да следват правилните стъпки на азиатското чаепитие, има нелоши варианти в пакетчета.\nЗелен чай Сание\nЧаят Сание е популярно средство за справяне с констипацията или за намаляване на килограмите. Освен зелен чай билковата смес съдържа растителни компоненти с аналогично действие: лист и цвят от слез, бамбукови листа, кайсиев и лотосов цвят. Ако се използва за регулиране на стомашно-чревния тракт и против констипация, е достатъчно да се пие два-три пъти седмично, вечер. При програми за редукция на теглото трябва да се приема редовно – всяка вечер, като същевременно се спазва подходящ хранителен режим в съчетание с физическа активност.\nПриготвянето му е лесно: едно филтър пакетче се запарва зе 5 минути в 200 мл гореща вода и се изпива веднага. Цената на опаковка от 30 пакетчета е 5 лв.\nИнхуа е специална формула зелен чай за отслабване по японска технология; освен зелен чай съдържа компоненти от гинко и екзотичната съставка джиаогулан. Пият се по 3 до 5 чаши чай дневно; запарването е стандартно – едно пакетче в 200-250 мл вряла вода за пет минути. Изпива се преди хранене. Опаковка от 32 филтър пакетчета струва 9 лв.\nПазарът дава много възможности – изборът на марката зелен чай е личен\nСенча: този японски продукт се рекламира у нас като антиоксидантно чудо. Приготвя се от чаени листа чрез пропарване и изсушаване, така че листата се навиват на “паяшки крачета”. Една от най-популярните напитки в Япония, богат на катехини и полифеноли, доказано ускоряващ изгарянето на мазнини и освобождаването на организма от токсини. Една чаена лъжичка листенца се запарват за минута в 200 мл вода с температура 75-80 градуса. Цената е около 26 лв за 100 г.\nРуски зелен чай\nЗелен чай може да се купи у нас и от руските магазини “Берьозка”; всъщност източниците на този продукт са вече споменатите азиатски страни, доставени по – така да се каже, алтернативен канал до българския пазар. Можем да сме сигурни в доброто качество на продукта, тъй като руснаците са известни ценители на добрия чай и са наясно с начините, по които той се съхранява пълноценно.\nРазбира се, зелен чай в различни опаковки може да се намери дори в кварталния супермаркет. Въпросът е доколко бихме оценили качеството му; не е без значение и цената, която сме готови да платим за него.\nЧем полезен зеленый чай? Противопоказания\nЕтикети: зелен чай, Зелен чай видове, Зелен чай действие, Зелен чай за отслабване, Зелен чай Сание, Зелен чай цена, Ползи от зелен чай\n« Диклопрам: какво да лекуваме с него и как\nПролетна умора или депресия? – Симптоми и разлики »


Тесла - Flashnews\nГоря завод на „Тесла” в Калифорния\nПожарът е избухнал в четвъртък в завода на производителя на електрически автомобили „Тесла” във Фремонт, Калифорния, съобщи ТАСС, цитирайки Fox TV. Според американската медия пожарът е пламнал в строяща се сграда. Няколко пожарни коли са пристигнали веднага на мястото и са овладели огъня. Пожарът е потушен, няма пострадали. Най-вероятно източник […]\nДжеф Безос беше детрониран: Илон Мъск вече е най-богатият човек в света\nИзпълнителният директор на „Tesla“ и „Space“ Илон Мъск стана най-богатият човек в света, изпреварвайки изпълнителния директор на „Amazon“ Джеф Безос. Такива оценки даде телевизионния канал CNBC. Според неговите експерти състоянието на Мъск се е увеличило до 185 милиарда долара в светлината на покачването на цената на акциите на „Tesla“ при […]\nСобственикът на „SpaceX“ и „Тесла“, Илон Мъск, се издигна до второ място в класацията на най-богатите хора на планетата, според „Bloomberg Billionaires Index“, изчислен от „Блумбърг“. Мъск изпревари основателя на „Майкрософт“ Бил Гейтс и богатството му нарасна до 127,9 млрд. долара. Това е увеличение от 100,3 млрд. долара през годината. […]\nКомпанията Tesla на Илон Мъск произвежда най-иновативните нови автомобили в света, но самият той си пада повече от всичко по ретро колите. Наскоро милиардерда купи за 1 млн. долара стария автомобил на американско семейство, за който те платили само 100$. Всъщност това, което прави Lotus Esprit от 1976 толква ценна […]\nФинансовият директор на американската компания „Тесла“, занимаваща се с производство на електромобили, Дипак Ахуджа ще напусне своя пост през тази година. Това съобщи президентът на компанията Илон Мъск по време на телефонна конференция. Той отбеляза, че „това няма да се случи незабавно“. Ахуджа ще продължи да заема своя пост в […]\nИлон Мъск е постигнал сделка по обвиненията за финансови измами. Според споразумението той трябва да се оттегли от председателското си място в управителния съвет на „Тесла“. Освен това той, ще трябва да заплати глоба от 20 милиона долара, съобщиха от контролните органи. Мъск ще остане изпълнителен директор на компанията, която […]\nИлон Мъск запали цигара с марихуана по време на интервю Милиардерът Илон Мъск запали цигара с марихуана по време на гостуването си в шоуто на американския комик Джо Роган, съобщава в. „Метро”. Интервюто бе предавано на живо в интернет и зрителите видяха как основателят на „Тесла” бълва облачета дим и […]


SmartPhones.bg : Септември 2015\nSony Xperia Z5, Z5 Premium, Z5 Compact – колко ще струват в Европа\nРазмерите на дисплеите на трите най-нови смартфони на компанията са съответно - 5.2, 4.6 и 5.5 инча, които вече ни бяха официално представени от Sony. 23-мегапикселови сензори са разположени в задната част на джаджите, а за тяхното бързо и сигурно захранване се грижи супер мощен процесор. Сега, след като тези най-важни неща за телефоните ни са известни, е напълно нормално потребителите да обърнат поглед към тяхната парична стойност. В частност ние от страната се интересуваме от цените, които ще бъдат фиксирани за европейските държави. Трябва да очакваме всичко предвид отличните технически характеристики на джаджите, като е достатъчно само да си припомним колко са споменатите вече пиксели на техните сензори .\nВодоустойчивите покрития и дългият живот на батерията са поредното доказателство за отличното състояние на джаджите, които много скоро са на път да се превърнат в истинска сензация и да станат истински хит сред милионите потребители по целия свят. Всеки един от трите модела ще има разлики в цените, но те в никакъв случай няма да бъдат чак толкова осезаеми. Според вече появилите се предварителни слухове, паричната стойност на два от продуктите ще бъдат съответно 599 и 699 евро. Слуховете за цените всъщност се появиха само броени часове, след като официалното им представяне стана факт. Цената на последния телефон е 799 евро, ето защо той ще е най-скъп и следователно достъпен за най-малко потребители. Така или иначе всеки ще има шанса да закупи този телефон, който пожелае.\nЕтикети: Sony, Xperia Z5\nЗащо умните часовници на Motorola нямат идеално кръгъл дисплей\nГлобалният пазар на умните часовници е ниша, към която все повече на брой световно известни производители започват да проявяват небивал интерес. Точно такъв е случаят и с настоящата компания, около която вече има много спекулации. Те се въртят предимно около въпроса какви са причините нейните умни часовници да нямат дисплей в кръгла форма. Пространството с полуовална форма се намира непосредствено долната част на екрана, което е всъщност заместителят на кръглия форм фактор. От компанията най-накрая отговориха на неспирните критики и въпроси, като специалистите се надяват по този начин да бъдат оставени на спокойствие и да продължат работата си. Истината е, че в свободното пространство са разположени редица полезни сензори, които са на разположение на потребителите и много ги улесняват.\nРазстоянието между самия дисплей и рамката около него пък ще се промени, ако сензорите бъдат премахнати. Това е още една от причините, поради които не се залага на кръглия форм фактор. Всъщност по този начин ще се промени самият дизайн на часовника, който е много елегантен и стилен. Скролването и навигирането на екрана пък е още един фактор, който не бива да се подценява или игнорира. Ако дисплеят има желаната от много хора кръгла форма, двете команди няма да може да се извършват по бързия и лесен начин, както това става в момента. Приблизителната цена на джаджите ще бъде около 270 евро, а до официалните му дебюти на пазара не остава много време. Очаква се той да е актуален до края на месеца.\nСмарт часовник Moto 360\nЕтикети: Moto 360, Motorola\nДнес покупката на смартфони се е превърнала в толкова обичайно за ежедневието на потребителите, че вече подобно нещо не може да направи кой знае какво впечатление. Всъщност функцията на устройствата да провеждат телефонни разговори вече започва да се изтласква на заден план за сметка на останалите многобройни функции, които джаджите позволяват. Учени наскоро ни зарадваха с една интересна новина, която на всяка цена би следвало да зарадва потребителите. Ако те притежават смартфон с Андроид и компютър с чип на Интел, е възможно да се осъществи контрол от компютъра на телефона. Несъмнено това ни дава големи предимства, защото няма да се налага да манипулираме със смартфона само от близост.\nИнтел обаче има едно единствено изискване към онези потребители, които прибегнат до подобна услуга. Те трябва да използват единствено клавиатура на компанията, благодарение на която е възможно телефонът да се превърне и във функционален таблет. Ускорението на мишката и нивото на чувствителност на тракпада са още две от опциите, които се откриват пред потребителите благодарение на възможността за контрол. Колко от хората обаче в действителност ще имат полза от подобно нещо и няма ли това да се окаже прекалено хубаво, за да е вярно? В света на технологиите няма нищо невъзможно, още повече че той всеки ден се развива с бързи и ускорени темпове. Това ни позволява да ставаме свидетели на една истинска еволюция, която сякаш няма намерение да приключи.


L'Olive Noire - НАЙ-НИСКИ ЦЕНИ от agoda.com\n333 route de Lille, Лан, Лен, Франция, 62300 - Покажи на картата\nПовече за L'Olive Noire\nL'Olive Noire е перфектен избор за пътуващи, които желаят да почувстват духа на Лен. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ L'Olive Noire отличното обслужване и достъпните съоръжения допринасят за Вашия незабравим престой. Подбор на съоръжения от най-висока класа като безплатен WiFi достъп във всички стаи, паркинг, семейна стая, са на разположение за Вас в хотела.\nВсички стаи се отличават с грижливо замислени удобства, което гарантира неповторимо усещане за комфорт. Пълният списък от съоръжения за отдих е достъпен в хотела и включва градина. С перфектното си местоположение и несравними удобства, L'Olive Noire е един чудесен избор в много отношения.\nМоля, уведомете предварително L'Olive Noire за очаквания час на пристигането ви. При пристигане се изисква гаранционен депозит от 100 EUR за инцидентни разходи. Този депозит е изцяло възстановим при напускане след проверка на мястото за настаняване за евентуални щети.


Продава къща в област Велико Търново, с. Николаево | Искам Имот\nПродава къща в област Велико Търново, с. Николаево\nИмоти Търновград Ви предлага двуетажна масивна къща в центъра на село Николаево. Първият етаж се състои от просторна всекидневна, трапезария, маза и санитарен възел. На втория етаж се помещават кухня, три спални и баня с тоалетна. Дворът на къщата е с площ 1180 кв. м, в него са разположени 220 кв. м стопански постройки, 20 кв. м гараж, кладенец. Номер на оферта: 4766 www.imotitarnovgrad.com\nДетска градина Гинка Маркова\nОбщинска детска градина, 5160, Камен\nПрогнозирано максимално земно ускорение: 0.1592\nс.Николаево, централна част на селото


Петър Бочев - момчето, което бранеше храбро небето над България - По света и у нас - БНТ Новини\nПетър Бочев - момчето, което бранеше храбро небето над България\n22-годишният Петър Бочев е един от групата славни български пилоти, които бранили София по време на бомбардировките преди 75 години. Казват, че навсякъде бил с фотоапарата си. Даже на любимото си място. В небето. Успял е да се снима сам. Някъде горе. Сякаш е знаел, че трябва да остави следа за времето, когато ще бъде забравен.\nЧете се за: 02:48 мин.\nКонференция в СУ припомни събитията от Пражката пролет\nДо няколко дни приключва изграждането на временния покрив на Царските конюшни\nИсторически момент: Македония каза "Да" за промяна на името\nПореден протест на "жълтите жилетки" - на прицел са френските банки\nОт днес Пловдив е културната столица на Европа\nДобринка Бонева, родственица на пилота Петър Бочев: Тази снимка седеше над леглото на прабаба, нея си беше избрала. И тя казваше, все такъв го помня. Все с тия самолети, все за тях говореше.\nПетър Бочев. Единият от легендарните български пилоти, бранили преди 75 години небето над София от англо-американските бомбардировки. Малцина днес знаят, че едно момче на 22 години тогава спасява стотици животи и цели градове от разруха.\nПетър Бочев, родственик на пилота Петър Бочев: „На ненавършени 23 години ти да имаш 13 въздушни победи! Това което той е постигнал, къде го има! Една година след като си завършил военното училище. В Перник в момента никой не знае, че Петър Бочев е спасителят на Перник.\nСега паметта за Петър Бочев пази синът на неговата сестра. И той се казва Петър Бочев. Приличат си. Особено когато видиш снимките им една до друга.\nНегов родственик по съребрена линия е и Добринка. Когато била малка, у дома жените често говорили за него. Прибирали тревогите си в сърцето. Както само жените умеят.\nНа земята спасените ръкопляскали.\nУ дома чакали. Да го прегърнат.\nДобринка Бонева: Тъй като аз съм израснала с неговата сестра, моя баба и с неговата майка, моя прабаба, мене спомените ми за него са точно от тези две жени, които най-много са го обичали. Те го помнят като мъж с много добро чувство за хумор, винаги ще се пошегува, много внимателен, винаги е носил подаръци от специализациите си в Германия.\nПетър Бочев: „Единствен той от неговия випуск е изпратен на специализация на най-новите „месершмити“ в Германия. Награждават го в Германия още като студент.\nВ семейния архив се пази едно 75-годишно писмо. Изпратено от Петър Бочев. До госпожица Маргарита. Неговата сестра. Извинява ѝ се, че няма да може да дойде на рождения ѝ ден. Но ще изпрати подарък.\nДобринка Бонева: „Това, което ме впечатляваше в това писмо, е как е адресирано. То е адресирано до госпожица Маргаритка. Кой праща днес такива писма?\nПомнят го такъв. Мил и топъл. Блестящ ум с непоклатимо чувство за чест. Завършил като първенец Търновската мъжка гимназия. После като блестящ юнкер военното училище.\nМомчето, което по-късно предизвиквало възхищението и на противниците си.\nЗаради майсторството и дързостта да владее ума и тялото си. Да го слее със самолета. Опитни летци не можели да повярват, че момче на 22 години може да достигне такова съвършенство.\nПетър Бочев, родственик: „В 10 бойни полета той има 13 въздушни победи!\nПолучава орден за храброст от Борис III. Когато го раняват, в болницата идва царица Йоана с децата си. Предлага да го изпратят на дипломатическа служба в Швейцария. Отказва. Искал да бъде сред хората, бранещи България.\nПетър Бочев: „Хора, които са обединени от идеали! Ние в момента идеалите ни са да натрупаме богатство. Да стъпчем този, който ни пречи!\nВ семейния архив пазят дневника на Петър Бочев. Една много лична тетрадка. Писал е там, когато е бил уморен. Останал без дъх. Когато е бил сам. Когато е искал да сподели разходката си във Виена или че седи сам пред Бранденбургската врата.\nВ един епизод разказва как на Великден се намира в Германия. А той мечтае всичко научено да върне на България.\nДобринка Бонева: Първо да покажем почерка...\n- Красив почерк!\n- Той не е правен за дневника му, той така си е пишел.\n- После тя чете кратко от дневника:\n„Казахме си Христос Воскресе. Пяхме химна. И викахме: “Ура, да живее България, за да покажем колкото се може по-силно на германците бойния си дух!\nДоказва го, връщайки се в България. Донесъл си е История на изкуството на немски. Навършил е 23 г. Свири на цигулка. Чете Йовков. И лети.\nПетър Бочев: Последната му победа е с изключително значение. Тя е от проведения най-голям въздушен бой от една машина срещу 20 и може би повече американски бомбардировачи-летящи крепости.\nИдват мътни времена. Режимът се сменя. На 5 октомври 1944 г. е известено, че Петър Бочев е загинал край Куманово в Македония. Не е открит. Цял живот чакат да се върне. Държавна сигурност не ги оставя на спокойствие. Още повече, че във фамилията има още един царски офицер.\nТова е съболезнователното писмо от военния министър, в което казва, че е паднал в бой на 5 октомври.\nСпоменът за Петър Бочев е почти напълно заличен. Семейството цял живот се бори с демоните на Държавна сигурност.\nПетър Бочев става юрист, работи в уранодобива. Добринка Бонева също е юрист. По социално право.\nМечтаят си за България, в която достойнството на човека има значение.\nДобринка Бонева: Това е начинът да се развиваш. Да се държиш цивилизовано и обществото ти да е цивилизовано от едни хора, които да се отнасят помежду си добре.\nПетър Бочев: Достойнството си го пазим с възпитанието, което имаме и знанията, които сме добили. Защото зависимият човек не е свободен.\nПонякога отварят дневника на Петър Бочев. Онези страници, в които е оставал сам. И знаят. Всички летим в едно и също небе. Само времето е различно.


Ключова дума волейбол\n1. Русалка: 98 точки. Къде да отидем на плаж това лято/ Снимки\n... позната българска картинка. В комплекса има 10 тенис корта с твърда и 5 с червена настилка /два от които с осветление/, игрища за минифутбол и волейбол. Сред екзотичните забавления, които ...\n2. Най-грандиозните футболни стадиони на света\n... Стадионът събира 100 000 зрители и е част от голям спортен комплекс, заобиколен от гребен канал, тренировъчни футболни игрища, плувни басейни, волейболни зали и др. 6. Гелора бунг карно, Джакарата (Индонезия) ...\n3. D&D – бъдещите БГ звезди в бийтбокса/ Видео\n4. Нели и Симона: двойната красота и борбеност/ Снимки\n... Нели: Всяко едно място се превръща в любимо, ако то ти носи щастливи спомени от миналото и нови хубави емоции в бъдещето. - Волейболът от кога е любим спорт? Симона: По волейбола се запалихме благодарение ...\n5. Магията на танца и музиката/ Снимки на Реджеб Шабанов\n... вдъхновение, а и резултатите са налице. - А волейболът любим спорт ли е? - Заснемането на спортни мероприятия е най-трудоемко според мен. В тези случаи освен на техниката си, разчиташ най-вече ...\nПонеделник, 28 Януари 2013г.\n6. Ще ми искате култура ли? И то българска?! Я си стойте в кочината!\n... беше площадката за волейбол, деца на по 10-12 години пият бира, хвърлят камъни по изоставена кола, а вечер докато се възвисяват с малко амфетаминчета, надраскват стените на подлезите, блоковете (та да ...\nНеделя, 09 Декември 2012г.\n7. Данаил Папазов: Много неща трябва да се променят\n... във футбола, и в баскетбола, и във волейбола да спортуват варненци. Ако се търсят чужденци, те трябва да бъдат само такива, които да помагат, и да бъдат висока класа, от които да можем да се научим нещо. ...\nЧетвъртък, 27 Септември 2012г.\n8. Двоен празник за диджей Теди Джорджо през уикенда\nКлуб в Троян ще бъде домакин на петъчния DJ маратон. Той ще е по повод двойния празник на краля на диджеите Теди Джорджо. Официалният водещ на българските волейболни национали ще посрещне рождения ...\n9. Мария Илиева показа на приятели и фенове, че играе стилно\n... Влади Зомбори, Александър Попов - старши треньор на волейболния ЦСКА, Евгени Минчев, Камен Спасов, Атанас Янкулов и още много приятели, партньори и колеги, които бурно аплодираха новото видео. По време ...\n10. Факторът Домакинство, или как да напълним отново „Конгресна”\n... - волейбол, плувни спортове (Варна е морски град, богат на топли минерални извори - и сигурно на последно място по плувни съоръжения на глава от населението), лека атлетика, хандбал и т.н. - сигурно ще ...


Любими книги се сдобиват с прекрасно бродирани корици | Булгед Помощник за дигитален печат, дизайн, полиграфия и технологии\nЛюбими книги се сдобиват с прекрасно бродирани корици\n2016/08/22 — Bulged Въпреки, че знаем, че не е добре да съдим за книгата по корицата, е трудно да не го правим. Често илюстациите, цветовете и типографията на корицата са това, което привлича вниманието ни и ни стимулира да надникнем в книгата. Mrs. Chaplin Book Clutches почита някои от най-любимите книги като заменя подобрява традиционните корици с печат върху тях с нещо доста екзотично. Тя използва вълнен филц и копринен конец, за да избродира прекрасни подвързии, декорирани тематично на базата на шедьоври като Великият Гетсби и Магьосникът от Оз.\nТези красиво бродирани подвързии на книги са продукт на замисъла на Татяна от Москва, която е съчетала в едно любовта си към модата, цветовете и четенето в един проект в развитие. Татяна не се занимава професионално с бродерия, а е усвоила това умение, за да направи първата от подвързиите си. Тя казва за творческия си процес:\nПрехвърлянето на картина на платно с помощта само на филц и конец е предизвикателство, което е наистина вълнуващо. Всеки проект ме учи на нещо ново и ми помага да подобря уменията си за бродиране.\nНейният Etsy магазин има 35 оригинални продукта в момента и дори предлага възможност за поръчки по желание на клиента. Ръчно направените уникални аксесоари на Mrs. Chaplin са готин, но функционален аксесоар за всеки любител на четенето и книгите.\nПубликувано в дизайн. Етикети: бродерия, бродиране, книги, печат на книги, Mrs. Chaplin. Leave a Comment »\n« Сини реки от биолуминсцентни скариди покриват скалите в океана в Окаяма, Япония\nАнтиалкохолни плакати от съветската ера »


Здравословният хранителен режим е един от най-важните елементи на здравната профилактика, имащ значение за предотвратяването или понижаването на риска от редица сериозни медицински състояния – затлъстяване, различни метаболитни смущения, най-вече диабет, различни форми на рак и др. Освен за профилактика на голям брой заболявания, здравословното хранене поддържа организмът в добро физическо състояние и е важно за самочувствието и тонуса ни.\nПоддържането на балансиран хранителен прием, осигуряващ белтъци, въглехидрати, мазнини, минерали, витамини и други необходими вещества в достатъчни, но не и прекомерни количества, е трудна задача, oсобено с разпространяването на фаст фууд културата, в която повечето от нас не отделят достатъчно време и внимание на храненето си, а го „отмятат“ почти като досадно задължение на крак, в движение, и по най-бързия и лесен възможен начин.\nАко обаче решим, че все пак искаме да се погрижим за себе си – за здравето, за външния си вид и за самочувствието си, какво трябва да предприемем, за да достигнем един здравословен начин на хранене?\nТемата е обширна и сложна. Всъщност, тя не е една тема, а е цяла наука. Дори и при пълна липса на усложняващи обстоятелства като хронични заболявания, хранителни алергии и др., изготвянето на хранителен режим, съответстващ на 100% на нуждите на тялото и лишен от вредни или излишни храни, е доволно сложна задача. Все пак, без да се впускаме в човешката биохимия, нека поне щрихираме най-важните моменти.\nЩо се отнася до поддържането на подходящо телесно тегло, а това е главна цел за мнозина в съвременното общество, главно правило е, че калорийният прием трябва да е равен на калорийният разход. Ако разликата е положителна тялото натрупва резервни мазнини, ако е отрицателна ги губи. Макар че калорийният разход варира силно в зависимост от пол, възраст, телесно тегло – най-вече чиста мускулна маса, здравословно състояние, форма на полагания труд и др., можем условно да приемем, че средният енергиен разход на физически средно активен мъж е 3000 – 3200 ккал (килокалории) на денонощие, докато за жени той е около 2300 – 2500 ккал. Трябва да имаме предвид, че 100 грама въглехидрати съдържат 400 ккал, 100 грама белтъци – 400 ккал, а 100 грама мазнини – 900 ккал. Правилното им разпределяне е голяма тема само по себе си, така че засега ще се задоволим да кажем, че около 75% от енергийния прием трябва да се осигурява от въглехидрати, до 10% - от мазнини, а до 15% - от протеини. За един 75-килограмов мъж, енергиен разход от 3000 ккал на ден предполага прием на около 550 грама въглехидрати, 110 грама белтъчини и до 75 грама мазнини, разделени в три или четири приема.\nВъглехидратите трябва да се приемат основно под формата на т.нар. бавноусвоими въглехидрати, т.е. такива, които се разграждат по-продължително време и осигуряват постепенно и по-продължително постъпване на глюкоза в кръвта. Те засищат за по-дълъг период като по този начин ни предпазват от прекомерен апетит и свръхприем на храна. "Бързите" или "прости" захари, сред които на първо място се нарежда бялата захар, трябва да съставляват не повече от 10% от общия въглехидратен прием. Те се усвояват бързо, бързо се превръщат в мазнини, когато не са необходими на организма и не засищат, което води до повторен прием на храна след малко време.\nБорбата с апетита е, може би, най-трудната част в битката за здравословно хранене. В огромното мнозинство от случаите, особено на затлъстяване, количеството на приеманата храна е основният проблем, следван от качеството и в много по-малка степен от неправилното съотношение на отделните хранителни вещества, витамини и минерали. Два "помощника" могат да са ни от полза в борбата с апетита – фибрите и сложните въглехидрати.\nВ повечето случаи фибрите са неусвояващи се въглехидрати, които поемат вода в стомаха и червата, при което набъбват и създават усещане за ситост. Ако ги съчетаем с бавноусвоимите сложни въглехидрати ще можем да ограничим апетита си до дневния калориен разход, а ако добавим и малко воля даже можем да загубим малко тегло. Природата ни е изпратила на помощ пълнозърнестите храни, които съдържат както бавни въглехидрати, така и големи количества фибри. Съчетаването им с плодове и зеленчуци е задължителен елемент от здравословното хранене и още повече от всеки смислен опит за отслабване.\nДруг много полезен съвет е, че приемът на сол и газирани напитки трябва да бъде силно ограничен. По-конкретно, според повечето медицински специалисти оптимален прием на сол означава до два грама на денонощие. Готварската сол задържа течности в кръвоносната система, което е силно нежелателно по две причини. Първо, това води до известно повишаване на телесното тегло. Въпреки че то не е особено голямо, това, което го прави медицински значимо, е обстоятелството, че излишните течности се задържат в рамките на сърдечносъдовата система, което увеличава артериалното налягане с всичките му негативни последствия за органите и системите. До голяма степен сладките газирани напитки оказват същия ефект като солта по отношение на задържането на течности, защото са богати на осмотично активни съставки. За големите количества захар в тях е излишно да се споменава. Продуктите с изкуствени подсладители са лишени от калорийния товар на безалкохолните напитки, но също внасят излишни количества течности в тялото. Това също трябва да се има предвид, особено от хипертоници.\nНе е без значение и как се храним и по-точно темпът, с който го правим. Добре известно е, че при по-бавно ядене даваме време на храната да ни засити, при което се постига засищане с прием на по-малко калории, отколкото при лакомото й поглъщане. Така не само ще се храним по-здравословно, но и ще се наслаждаваме на ястията и продуктите в по-голяма степен.\nОт значение е да се избягват мазнините. Основната част от храната ни трябва да се състои от бавни въглехидрати и протеини. Витамини и минерали трябва да си набавяме чрез ежедневен прием на плодове и зеленчуци. Колкото до лакомствата – колкото рядко се консумират, толкова по-добре. Такъв режим е практически невъзможно да бъде постигнат с хранене навън – с пица на парче, в ресторантите за бързо хранене и т.н. Здравословната храна не може да се осигури бързо. Ако искаме да се храним здравословно, трябва да отделим време за приготвянето й и да й се наслаждаваме бавно и пълноценно.


Атомите всъщност не изглеждат така в реалния живот.\nГрешна карта за територията е логическа заблуда това се случва, когато някой обърка семантиката на даден термин с това, което той представлява. Подобен термин е „ преосмисляне ', където абстракциите се приемат за истинско нещо. Още един подобен термин е „ заблуда на неправилно поставената конкретност ', който е измислен от Алфред Норт Уайтхед. Името е a метафоричен представяне на грешни думи и символи за неща, които тебих могълозначават, а не това, което тенаправетеозначава или самите неща. Понякога се споменава като Санскрит дума 'Мая' , но Алфред Коржибски го спомена като „илюзията за грешка на картата за територията'и декларира максима'картата е не територията'.\n3 Използване и примери\n3.2 Жалка заблуда и антропоморфизъм\n3.5 Юридическа измислица\n3.6 Грешен модел за реалността\n3.7 Официални системи и интерпретация\nприписване на конкретност на абстрактното\nЗаблудата се дължи на погрешното убеждение, че символ или модел всъщност е същият като реалност че представлява или че измерванията на човек са точно същите като нещото, което човек измерва. Заблудата се отнася и за погрешно представяне или неправилно тълкуване на думите и фразите, използвани за описване на нещо, което кара хората да вярват в неправилни неща за каквото и да се описва.\nВ спор е важно да не се забърквате в този вид терминимогаозначава, но това, което те означават вконтекста на аргументаи това, което тевсъщностпредставляват. Всеки може да каже „добре, ако го определите катотова, тогава е грешно '.\nИзползване и примери\nВъпреки че заблудата е по-малко известна, има много примери. Това може да се направи умишлено или неволно.\nКонцепцията за връзката между карти и територии е пародирана или използвана през изкуство често. Картината на Магрит „Предателството на образи“ (предателство на изображението) изобразява пушеща лула, придружена от думите „това не е лула“. (Това не е тръба.) казвайки, че не е тръбабуквално, това еснимкана един. Междувременно няколко писатели отбелязаха полезността на карта 1: 1, особено Луис Карол в глава 11 отСилви и Бруно заключении Хорхе Луис Борхес по кратка история, наречена Относно точността в науката , където се споменава карта, която е „1 миля на миля“ - или, накратко, използвайки държаватасебе сикато своя собствена карта. 1: 1 карти като тази са абсурдни и истински картинаправетеопростяванията на функциите и може би липсващите детайли са не само полезни, но дори необходими, което води до израза, че картата не е територията, но територията не може да бъде сгъната и поставена в джоба ви.\nЖалка заблуда и антропоморфизъм\nПатетичната заблуда е възлагането на човек желания, емоции и импулси към нечовешки обекти или дори абстрактни понятия. Терминът „жалък“ произлиза от „патос“, емоция, без да се отнася до общоприетото английско значение на думата „жалък“. Специфичен тип е антропоморфизацията, наричана още „персонификация“ или „заблуда на Уолт Дисни“, възниква, когато хората приписват човешки черти на други същества или неживи предмети или процеси. Всеки път, когато някога сте крещяли на компютъра си, защото той няма да слуша, това е антропоморфизация. Твърде често, природозащитници ще използва тази заблуда, когато описва природата, особено животни . Въпреки че животните не са същите като хората и може да не мислят по същия начин като хората, те все още изпитват значителна част от това, което хората изпитват (поради общо спускане ); това обаче не е достатъчно, за да заслужава да се третира с тях като с хора.\nПо-общата жалка заблуда е, когато за нещо не се твърди, че е човек, но поведението му се описва така, сякаш е живо същество, способно на емоции. Това е често срещано литературно средство в художествената литература и няма проблем с него, стига да се разбира правилно като метафора . Точно науки обаче използването му е проблематично, тъй като такъв език лесно се разбира погрешно като точен. Например: „Атмосферата се опитва да преразпредели топлината от топлите зони към хладните зони“. Това твърдение е жалка заблуда, тъй като атмосферата не може да „опита“ нищо: „опитвайки“ предполага намерение, което неживата маса въздух не притежава. Друг често срещан пример е да третираме природата като a Бог -подобен обект - често с главни букви на термина като 'Природа'.\nПримери могат да бъдат намерени в критиците на партньорска проверка , където думата „връстник“ например се означава „приятел“. В науката връстниците са по-често конкуренти от всичко друго. Подобен проблем възниква със същата дума, когато се използва в контекста на „Жури на връстници“.\nХора, които използват аргумент от авторитет и заявявайки, че известни личности като Айнщайн вярва в Бог често са виновни за тази заблуда. Всъщност Айнщайн многократно се позовава на „Бог“ в някои от своите произведения (както прави Стивън Хоукинг , въпреки че беше малко по-двусмислен, макар и леко deist за това), но той конкретно не означава 'Бог' в a Еврейски смисъл, както се твърди. Той просто използва думата като подходящ символ, за да означава „на Вселена 'или' физически закони '. Въпреки че той използва „Бог“ (картата), това не представлява лична, религиозна фигура, а просто поетична метафора за физическите закони на Вселената (територията) - по този начин свързването на двете е грешка на картата за територията .\nПравните системи понякога изискват нещата да се приемат за верни, дори когато не са. Например, в английското право, ако двама души умират едновременно и законът изисква единият от тях да е починал първи, тогава се приема, че първият е починал по-възрастният човек. Такива предположения се наричат правни измислици. Проблеми възникват, когато общите правни измислици се бъркат с реалността. Например законът декларира, че хората под произволна възраст (често на 18) не могат да даватзаконносъгласие за едно или друго нещо (подписване на договори, като секс и др.), което след това поражда мита, че хората под тази произволна възрастова граница сабиологичнонеспособен да даде съгласие. След това, всякакви рационализации след факта са създадени в подкрепа на мита, включващи всичко, от развитие на мозъка до житейски опит, а самият мит се използва като „доказателство“ за необходимостта от законите, които са го създали.\nГрешен модел за реалността\nМоже да има няколко примера за тази заблуда в науката и особено в буквалните интерпретации на научни теории . Това се случва, когато хората (понякога учени, понякога уау тласкачи) вземат теория, която е не повече от модел, използван за предсказване на природата, и прилагат това, което казвабуквално. Човек би могъл да преименува „погрешно модела за реалност“.\nЕдин прост случай би бил с принцип на най-малкото действие . Въпреки че уравненията и теоремите, свързани с този принцип, са напълно валидни (всъщност можете да ги изградите от Нютон (закони) те водят до 'очевидно телеология „ако се приема по номинал: че частица, работеща по пътя на най-малкото действие, трябва по някакъв начин да предсказва бъдещето си и да се движи по път на най-малко действие. В действителност подобна интерпретация е глупост. В квантова механика , частиците често се описват като „едновременно частица и вълна“ и това предизвиква объркване и главоболие наоколо - какмоганещо да са две напълно различни неща едновременно, точно? Отговорът е по-ясен, когато се мисли с различни термини: квантовата частица не е нито частица, нито вълна, а нещо съвсем различно, което имаИмотии на двете (които така или иначе имат значение само като отделни образувания в нашия макроскопичен свят).\nОфициални системи и интерпретация\nЕдин много официален пример може да бъде показан в 'pq-системата', модел официална система, въведена от Дъглас Хофщадър като въведение във формалните системи и изискването за форма - всъщност изискването за форма е един от начините да се изрази, че „погрешното използване на картата за територията“ е заблуда. Pq-системата е съставена от низове от символи (p, q и -), а „валидните“ низове или теореми отговарят на няколко условия. Първо, единственото правило за манипулиране на низове за формиране на нови (трансформации) е, че ако е валидна теорема, тогава също е теорема, като се има предвид, че аксиомите в системата удовлетворяват схемата (къдетох,Y.исса низове отсамо тирета). Започвайки с всяка комбинация, която отговаря на аксиомата и прилагайки правилото, може да се генерира колекция от валидни низове. Най-простата аксиома е p-q- и прилагането на правилото за трансформация генерира p - q--, p --- q --- и p ---- q ----. Следващата най-проста аксиома би била, когато x е единичен тире, -pq--, генериращ -p - q ---, -p --- q ---- и -p ---- q --- -- и така нататък. И така, --p - q ---- е валидно, --- p-qp - p не е - по същия начин p-q- е валидно, --p - q - не е. Това е системата - в контекста на заблудата както валидните низове, така и правилата обхващат действителната „територия“, която изследваме.\nТова, което може да се види от разглеждането на валидни низове, е, че всички те съдържат „p“, „q“ и три набора тирета, които изглеждат свързани. От тези наблюдения може да се изгради интерпретация (в контекста на заблудата, „картата“). Hofstadter умишлено проектира pq-системата, за да имитира правилото за добавяне на математиката - просто като замести p с ' стр lus 'и q за' e Какво uals 'и става ясно, че струните, които имат добра форма и отговарят на условията на системата (теоремите), генерират истински математически твърдения. --p --- q ----- е валиден (генериран от аксиомата --p-q --- чрез две трансформации) и формира уравнението когато се превежда от тази интерпретация. --p - q - не е валидна теорема, тъй като стартирането на правилото за преобразуване назад произвежда --pq, което не отговаря на условието на аксиомата, и ето, и не са истински математически твърдения. След като това тълкуване стане известно, е лесно да забравите за правилата и аксиомите на официалната система и да се концентриратеединственоотносно тълкуването. Следователно е изкушаващо да се работинаопакии кажете, че 'изразът е вярно твърдение, следователно --p --- q ---- p- трябва да е валиден низ на pq-системата '. Това е погрешно, тъй като случайното наблюдение на струната показва, че няма правилната форма. Това може да изглежда очевидно в такава измислена и проектирана система, но тя е там, за да илюстрира конкретно, че тълкуванията не могат да се използват по този начин; карта съответства на територия, но обратното не е валидно във всички ситуации.\nЗа да подчертае допълнително проблема, pq-системата има алтернативна интерпретация, допълнително значение, което може да бъде приложено към нея с еднаква валидност. Запазвайки тиретата като числа, просто заменете 'p' за 'равно' и 'q' за 'взето от'. Те все още формират валидни математически твърдения (макар и назад в сравнение с конвенционалните обозначения), но интерпретацията е различна. Съобщението за вкъщи тук е, че тълкуването не контролира формалната система, която тълкува.


Ключова дума "СВЕТЛИНА" - FOTO-MAN - Фотография\nКлючова дума "СВЕТЛИНА"\nИзбора на правилна експозиция е от съществено значение за създаването на качествена снимка. Експозицията е количетсвото светлина което попада в апарата, и има пряко отношение за крайния резултат. Правилната експозиция е именно онова количество светлина което осигурява балансиран кадър.\nКлючовата дума тук е светлина. Изчисляването на точното количество светлина може да бъде доста сложно, но за щастие съвременната форографска техника разполага с автоматични функции, които го изичсляват вместо нас. Не малко камери пък разполагат и с ръчна настройка на тази функция, кото означава че според случая или търсения ефект можем сами да определим количството светлина. Най-често срещаните случай обикновено са 2: Повече свтлина от необходимото води до преекспониране на кадъра, прекалено светли участъци, подробностите в кадъра се губят и често снимката изглежда измита. Същият ефект има и когато светлината е недостатъчна (недоекспониран кадър). Снимката е по-тъмна, и придава на кадъра призрачност и мрачност. Този ефект обаче е за предпочитане пред “изгарянето” на кадъра. Защо? Една добра обработка може да просветли снимката и да запази детайлите, докато това е почти невъзможно при преекспониран кадър.\nДруга функция на фотоапаратите е регулиране на яркостта - EV +/- , като ви позволява да настроите светлината обикновено през 3 стъпки. Създайте си навик да правите това преди да запечатате кадъра. Да вземем например че сте решили да снимате дърво и светлината е прекалено силна заради слънцето. В този случай ще се наложи да поработите именно с тази настройка. Първоначално променете EV –1 и снимайте, ако резултата е незадоволителен можете да намалите още експозицията докато получите търсения ефект. Често ще го срешнете като брекетинг. Когато се прави едини същи кадър но с различни експозиции от -2 до -1 до 1 към 1 към 2. Това ви дава възможност да изберете най-добрата снимка от всички.\nИзмерване е начинът по който фотоапарата “взима решение” относно правилната експозиця. Светломерът преценява количеството светлина в зоната, където сте решили да снимате. В идеалния случай, камерата ще прецени светлината в централната област, която не е нито прекалено тъмна, нито твърде светла, така че светлината да е балансирана. Това е "централно претеглено" или "средно” измерване. Означава, че камерата ще вземе предвид средните нива на светлината в сцената и като цяло ще имате добър резултат.\nМултизоналното измерване е известено още като "Матрично измерване. Този метод изчислява светлината в различни зони на сцената, за да излезе с най-добро качество. Различните марки фотоапарати ще се различават в резултатите.\nСледва точковото измерване. При него се взема за определяща осветеността в дадена точка, най-често съвпадаща с използваната автофокусна точка.. За добри резултати, най-добре да преместите точката до област със средни нива на светлината, за да постигнете баланисрана експозиция по целия кадър. Предимството на точковото мерене е, че е много точно и можете да го контролирате напълно.\nТо е добро за трудни сцени, например, когато имаме един светъл лъч светлина, след това много тъмни области. Много голям контраст между тъмно и светло обърква камерата. Централното мерене ще предположи, че цялата сцена е светла и ще измери некоректно нивата на светлината. Точковото мерене може да даде приоритет на сивите зони така че да подцени светлината и също да отчете погрешно. Един добър начин да приложите точковото мерене и да се запознете по-добре с действието му е да си набележите няколко точки в един и същи кадър и да го заснемете толкова пъти. После просто сравнете меренето в различните участъци и как се отразяват на крайния резултат.\nПовечето специалисти ще изберат именно това измерване за пейзажната фотография, тъй като позволява по-голям контрол.\nКогато скоростта е важна, Матричното измерване е полезно, тъй като ви се налага да “работите” по-малко.\nСветкавица често се използва с цел в различни ситуации, но с повишено внимание в пезйзажната фотография и дивата природа и животни. Когато бъде отчетена слаба светлина, светкавицата се включва автоматично, но можете ръчно да промените настройките, така че тя ще остане изключена – стига да търсите определен ефект. Ако се нуждаете от повече енергия, можете да закупите отделна глава за светкавица. Тя е често използвана в журналистиката, модата, където се работи много през нощта или на закрито и се налага да се заснемат много обекти или пък изобилие от действия без да има риск от замъгляване или лошо осветление.\nНаиситна светкавицата е полезна и най -често използвана при нощни снимки. Ако няма друг светлинен източник, тогава ще трябва да я използвате, въпреки че можете да подходите и творчески, като да забавите светкавицата за да уловите някакво движение или линии от светлина. Като цяло обаче, ефектите от светкавицата могат да бъдат “тежки”. Неподходяща е за отразяващи повърхности като огледала, тъй като то ще се появи “блик” от ярката светлина обратно в камерата. За пейзажната фотография това, което трябва да знаете е как да се изключите светкавицата особено ако се използва бавна скорост на затвора за постигане на специфично размиване, тогава когато камерата автоматично ще иска да използва светкавица.\nСветкавица е полезна в изключително тъмно ситуации като запълваща светлина. - когато има ярко слънце зад предмет и всичко, което е останало е силуета на обекта. Използване на светкавица ще изведе подробностите обратно в изображението.


- юни 02, 2018\nГийермо дел Торо е режисьор, който в никакъв случай не страда от липса на хвалебствия. Има си човека едно стабилно ядро от фенове, които започват да подскачат и писукат само докато му видят изписан някъде нейма. Лично аз не съм представител на споменатото ядро. Всъщност гледал съм почти всички филми, които е режисирал, някои от тях дори харесвам, но не го възприемам като едва ли не някакъв корифей или светило в бранша.\nВ конкретния случай обаче Гийермо не е режисьор. Тук той се изживява като нещо друго, като повелител, едва ли не месия, а името му се мъдри като свещен надпис над заглавието "Don't be Afraid of the Dark", последвано от presents. От което си правя извода, че е презентьор. Истинската му издънка обаче е, че е и сценарист. Но за това малко по-нататък.\nМексиканският режисьор много добре е преценил, че с този си сюжет и тези актьори, или казано малко по-директно, от този материал, с който разполага, няма да излезе нищо хубаво и е поверил режисурата на някакво свое протеже, зовящо се Трой Никси. И как по дяволите тоя нечуван субект да успее да избачка хубав филм на ужасите? Трудно, ще предположите вие. Никак, казвам аз.\nИ режисьор и презентьор след направата на филма са разбрали, че той е ценен колкото радиоактивен отпадък и точно тук е най-големият им успех - и двамцата са успели да извлекат полза от ситуацията. От една страна, след неминуемото недоволство на феновете, дел Торо си запазва правото да посочи с пръст главния виновник за смрадта и по този начин да си измие ръчичките. От друга пък Никси, знаейки, че ядрото верни фенове ще се скупчи само като види името на именития мексиканец, се е навил да режисира, демонстрирайки престъпни непукизъм и неуважение спрямо зрителите. В крайна сметка хонорарите ще бъдат заработени, а киноманите остават набутани. И то мъжката.\nАбсолютната наглост обаче се корени на ниво сценарий, който както разбрахме е дело на дел Торо. Но защо тогава прилича на писан сякаш от не особено въодушевен третокласник? Краден безпардонно откъде ли не, той оставя впечатление за филм, който вече е гледан... поне два пъти. Ултра предвидима по цялата си ос, лентата представлява блато, населено с повече клишета, отколкото пиявици.\nПроизволно семейство, съставено от мама, тати и малко момиченце, се нанася в нова къща. Естествено странните събиития не закъсняват, като се случват по тъмна доба. Малкото момиченце предупреждава по-големите, но те решават да се държат сякаш са по-глупави от него и ето - лентата е скалъпена. За повечко драма се оказва, че главата на семейството живее с втора жена, която дъщеря му не харесва особено. А за да не гледаме само тримата глупаци, пред екрана чат пат се мяркат сърдит страшен дядко и стъписана слугиня. Типични образи за такъв тип долнопробно кино.\nАктьорската игра представлява оголен, туптящ, изключително болезнен нерв. Скапана отвсякъде. Централна звезда в продукцията би трябвало да е Гай Пиърс. Само дето той през цялото време стои като изтукан. Сякаш е изваден от хладилника, все едно глътнал бастун, той излъчва груба темерутщина. Жена му е изиграна от не особено талантливата Кейти Холмс. През по-голямата част на продукцията тя се държи като неадекватна, перфектно възприела изражението и маниерите на онодена мисирка, но през друга, по-малка част, сякаш си възвръща самообладанието на тъпа овца. Наистина, много измъчена ми се видя, почти бях на косъм да я съжаля... Общо взето изпълнението на малката Бейли Медисън е най-доброто нещо във филма, но само по себе си и то не е нещо особено.\nНяма как да не отчета факта, че създателите на "Не се Плаши от Тъмното" са искали да ни поднесат най-вече една солидна и завладяваща атмосфера. Но атмосферата в доброто кино се гради колкото около актьорска игра и сценарий, толкова и около подходящ саундтрак. За първите два компонента вече си направих устата, а пък музиката към филма определено не блести. Няма как с дълги откъси от кадри в голямото имение, както и изгледи в градината да ни бъде натрапено усещането за уникална атмосфера. По-скоро усещането е за муден шит.\nАко заглавието на този съвременен хорър, изглеждащ сякаш сниман преди поне 15-надесетина години, има за цел да ни провокира, казвайки ни да не се плашим от тъмното, а смисъла е всъщност обратен и би трябвало да се стреснем, то аз го обявявам за неподходящо. Дори имам идея как да бъде поправено, като го заменим със значително по-удачното "Не се Плаши от Скуката". Защото най-плашещото нещо в случая е именно тя. Актьорското бездарие и сценарната немощ са просто леко шокиращи. И като за капак ще кажа, че впечатлението, което оставя лентата е, че сякаш е ориентирана към по-малките зрители. Тези, които са на годинките на малкото момиченце в главната роля. Виж, тях може и да ги уплаши. А на по-големите мракът може да подейства по един единствен начин - приспивно.\n1 Филми Don't be Afraid of the Dark


LuckyAK: Спомени за 10 януари 1997 година\nСпомени за 10 януари 1997 година\nПреди две години, по повод 15 години от събитията през 1997 година, седнах да напиша личните си спомени от тези събития, но така и не ги довърших.\nС малко закъснение ще разкажа накратко някои неща сега, 17 години по късно. Не че не видяхме масови вълнения и протести през тези години, особено през последната една година. Но винаги е добре да се знаят неща написани в първо лице, единствено и множествено число...\nГолямата криза, към която се приближаваше България започна още през лятото на 1996 година. Американският долар, който в продължение на няколко години задържаше ниво около 35-50 лв за долар, през тази година започна неудържимо да расте. Бързо стана 60 - 100 - 240 лв. за долар. Мисля че толкова беше към края на годината. Т.е. в страната започна една неудържима инфлация. В същото време комунистите-социалисти, които бяха на власт начело с премиера Жан Виденов, демонстрираха най-нагло поведение и безотговорност към случващото се в страната. Е, разбира се после се появиха предположения че всичко това е било руски сценарии или незнам си какъв, но наглите изказвания и действия на Жан Виденов и на неговите другари от онова време няма да ги забравя никога.\nНародът започна да губи спестяванията си, средната заплата в страната вървеше към 5о долара на месец, а когато в началото на 1997 година долърът достигна 2400 - 3000 лв за един долар, средната заплата изчислена в американска валута стана около 5 долара. Дори и в тази ситуация БСП отказваше да върне мандата, с което да разреши политическата и икономическата криза в страната.\nНа 10 януари беше свикан митинг от страна на ОДС (Обединените Демократични Сили). Ние бяхме 2 курс специалност "Археология" и на 10 януари сутринта имахме упражнение по латински език. След упражненията няколко човека предложиха да отидем на митинга пред Парламента. Много хора, включително и аз, не бяхме разбрали че ще има такъв митинг, но всички заедно отидохме, без изключение. И това беше началото на един много дълъг и интересен ден.\nОколо Парламента от всичките му страни имаше много хора и въпреки че като цяло хората бяха сравнително мирно настроени, към обяд и ранния следобед положението започна да излиза извън контрол. После вестниците публикуваха репликата на Иван Костов "Да ви видя сега какво ще правите господа революционери!", по повод това че действията на протестиращите излизаха извън контрол.\nВътре в Парламента депутатите заседаваха, а отвън хората започнаха все по-плътно да обсаждат сградата. Тогава със сигурност се разбра едно нещо - Сградата на Парламента няма таен (подземен) изход от който да бъдат извеждани народните представители в подобна ситуация. Започнаха спорадични хвърляния на камъни към НС, тогавашния вътрешен министър беше блъснат в една стъклена витрина. Депутатите от СДС, които напускаха сградата на Парламента вдигаха два пръста, в знак че са наши хора, да не си го отнесат без да искат и те. Всъщност хората ставах все по-радикално настроени към всички, които се намираха в сградата на НС, т.е. олицетворяваха ситуацията, пред която беше изправена нашата страна в момента. Например чух остри реплики към Иван Куртев от СДС. А един човек до мен каза, "Остави го, той нищо няма да ти каже, той е политик!"\nПо късно когато започна щурмът на Парламента, друг човек каза: "Жалко че това трябваше да се случи точно срещу сградата на НС". Т.е. хората осъзнаваха добре свещеността и символичността на сградата, на която пишеше "Съединението прави силата", но просто така се беше получило...\nНай-ярките ми спомени са от два мерцедеса на бившето УБО, такива черни дълги, тип "пура", както ги наричаха, спряни близо до задния вход на Парламента. Имаше май и един бус. Та тези мерцедеси си отнесоха народния гняв, а и спираха прекия натиск на масата хора към сградата. На единия мерцедес се бяхме качили по едно време 24 човека! Толкова преброих - 6 на предния капак, 6 на задния и 12 човека на покрива! Голяма кола, немска, мерцедес...\nНа смрачаване започна истинския щурм към Парламента. Счупени стъкла, врати, хората влезнаха дори в някои от кабинетите на първия етаж. По едно време някой изнесе една стойка-закачалка отвън, от ония дървените старовремските. И хората я размятаха напред назад. До това време мерцедесите 280 бяха още цели, но след това бяха изпотрошени и разграбени. Изпотрошени от хората, а разграбени от няколко появили се по това време криминални елементи. Да имаше и няколко такива души, все пак на площада бяхме десетки хиляди.\nРазбира се през цялото време около Парламента имаше полиция. Тя се опитваше да защити сградата, но и да не прилага грубо насилие. А и хората бяха в началото по-мирни и чак към вечерта се нъхъсаха. Тук трябва да кажа и две добри думи за полковник Красимир Петров, който се държа много коректно спрямо протестиращите, въпреки че беше провокиран по всякакъв начин. Аз лично видях как един човек в суматохата го ритна по кокълчето на крака и после избяга.\nЩурмът все пак беше овладян от полицията, която хвърли и 2-3 сълзотворни димки и хората се оттеглиха назад. По това време вече 7-8 часа вечерта беше дошла и много полиция от провинцията и кордоните около парламента станаха непробиваеми. Тълпата беше избутана доста назад към площада около храм Паметник Александър Невски.\nРеално всичко вече беше приключило. Някой продължаваха да мятат камъни и павета срещу полицията и жандармерията, но това си беше вече чисто хулиганска проява.\nТогава аз лично си тръгнах към 21-21.30 часа, както и голяма част от хората, въпреки че и на площада остана доста народ.\nНа другия ден се прибрах към Пловдив, където бях посрещнат като герой. Понеже всеки отчиташе, че не е хубаво да се напада сградата на Парламента, но и че политиците просто не са ни оставили друг изход...\nСлед това започнаха общонационалните стачки и блокади. Имаше барикади и още 25 дена протести, преди на 4 февруари БСП да върне мандата. Отново бях в Пловдив, лежах си на дивана в хола, когато чух новината. Излязохме навън да празнуваме - голяма радост беше. Тогава празнувахме, понеже се знаеше алтернативата - демократичното управление на ОДС.\nЕстествено зимните месеци на цялата 1996/1997 бяха студени и гладни, хората бяха масово обеднели, но все пак имаше надежда. Действително хиперинфлацията започна рязко да стихва, почти за няколко месеца беше напълно овладяна. До края на 1997 се случиха доста положителни промени. Но за съжаление горе долу положителните промени дотам си и останаха...\nПубликувано от Андрей Киряков в 11:26 ч.


ydara.com - И Бог рече: Да взема да ги разменя испанците с българите\nнай-накрая. Ще ги разменя с българите. Да видят испанците какво значи свобода. Да им покажа аз какво е това български модел.“ И фокус-мокус! Всички българи преселени в Испания, а всички испанци - в България. И ето ме, вече в испанско апартаментче на първия етаж (щото такава ми е мечтата, ама не за първия етаж, ами за градинката), готова да освобождава испанците. Направо от хола излязох на тревичката, слънцето едва се показало, птичките пеят... Уж са в криза, плачат за освобождаване, ама заплатата 2000 евро, а шосетата се проточили надлъж и на шир и се разблестели като побъркани. Погледнах насам - тишина, погледнах натам – чистота. Ехее, рекох си, сега ще видите вий какво значи освобождаване и сводата да си правиш каквото си искаш. Тенкю, благодаря, мерси, грасиас!\nИ се почна. По обяд съседа като не можа да намери мазите (къде ти мази при испанците), дълго се чеса по небръснатите си още от българско бузи и турна овехтелия „Мраз“ на балкончето. После обу пласмасовите чехли, надяна наполеонките, реши, че му е рано още да се бръсне (свобода, братко) и отиде в кръчмата да обсъди има ли демокрация из тукашните земи. Ако няма, да вземе да организира бойните си другари по чашка в една партийка - „Да се борим за правото да складирваме на балкона и по етажите“. Пенка, жена му, пък и тя дълго се чуди на акъла на испанците да изхабят саксийките за цветенца, та ги освободи и наслага разсад домати. След обяд избухна недоволство на местно ниво. Социализъм ли е по-добре или демокрация. Стига им социализъмът на испанците, време е за промени. Всички българи възторжено запяха „Времето е наше“. Веднага сформираха три партии. До вечерта след бурни дебати се отлюспиха още четири. Докато се биеха в гърдите кой е най-честният, продадоха всички заводи на чужди инвеститори. Хлябът взе да не достига. Заплатата стана 400 евро. Пенка насади и лук на балкона. Около кофите за боклук настана суматоха - кой коя да пребърква. По фасади и огради налепиха луксозни плакати: „Съотечественици, стига толкова мизерия! Испания над всичко!“ Някой отдясно с яден възглас „мама му и канадски боклук“ метна оглозгано пиле (де да беше цяло) през балкона.\nПартиите станаха 400. Заплатата 200 евро. Боклука под балконите тихо и кротко растеше. Имаше много възторжено недоволни освободители. В падналата вечерна тъмнина се раздадоха мощни освободителни звуци, по турски ритми, ама с цигански произход. Или на български – чалга. Съседите празнуваха новосформилата се домашна партия „К'во ми пука“. Звъннах на полицията, ама и тя се оказа нашенска и каза „и на нас не ни пука“, а „кат ни пука, хитаносите ни бият“. Всички бяха загрижени как да освободят държавата. Толкова бяха загрижени, че на никой не му беше до образование, за изкуство пък да не говорим. Викаха, икономиката ни започна да запада, специалисти ни трябват. Недоволството нарастваше с всеки изминал час (то недоволството ни е залепено за нас като дъвка на паве). Немедленно се взе решение да се свалят социалистите заради остри социални недостатъци - кока-колата не достигала.\nВ кръчмата още не можеха да решат социализмът ли е по-добър или демокрацията. Позициите не бележеха никакво сближаване и затова решиха да доведат царя. Оформиха още една партия – жълтата, с монарх, шеф на демократична партия - невиждан до този момент български модел. Станаха сини, червени и жълти, а нас решиха да ни пратят за зелен хайвер.\nЗа оттатъшните земи покрай черноморието започна да се носи слухът, че край Черно море вече не било толкова черно. Тамошните все чакали някой друг да им оправи страната и на - Господ им пратил там някакви испанци и те много хубава страна направили. Наоколо ми започнаха да мислят да се изселват нататък, към България. Чуха се пак недоволни викове: абе стига ни толкова свобода, не щем вече никой да ни освобождава. Тогава Станислав Стратиев каза: „Мръсното е, че никой не те пита. Освобождава те и толкоз. Какво тук значи някаква си личност. Общо взето, ние сме най-освобождаваният народ в света. И всичките ни генетични увреждания идват оттам. Мине - не мине и току някой те освободи. И трябва да му вдигаш паметник. Или ти измисли азбука. Карл Пети говори на немски даже с конете си, а той вземе, та ти измисли азбука. Абе кой те бие през пръстите - лошо ли щеше да ни бъде Карл Пети да говори и с нас на немски. Сега като говорим български какво? И конете не ни разбират. Или ти напише история. Е за какво ти е тази история? За какво ти е това Възраждане? Ако не бяхме се възраждали толкова, сега можехме да бъдем провинция Баден-Вюртемберг. И да взимаме по осем хиляди марки на месец. А не да сме свободни.“\nИ аз така си казах - абе за какво ни е таз свобода, таз азбука и това първо Възраждане в Европата, като сме с робска психика? Ний и един велик Моисей да ни пратиш да ни преведе през пустинята, та да се пречистим и преродим, пак недоволни ще сме и пак едно освобождаване (от председателското място) ще му спретнем.\nИ тогава, слава богу, сънят свърши. Никаква Испания не бяхме освободили. Пак си бях в България. Отдавна бяхме свободни и освободени. Свободни да продаваме всичко - и заводи, и електропроизводство. И освободени да продаваме дори и свободата си.\n26/27 юни 2010г.


ПЪТЯТ НА ЮДА – I ГЛАВА – СВЕТЛИНАТА НА МОРИЯ\nПЪТЯТ НА ЮДА – I ГЛАВА\nOn март 26, 2019 От moriahwriter\n1. ПЪТЯТ НА ЮДА\n(ВИДЕНИЕ ЗА ПРЕДАТЕЛИТЕ В АДА)\nБратко мой! Искам да внимаваш! Искам Светлината на Святия Дух изцяло да покори и превземе всичките ти помисли, защото, вярвай ми, измежду всички поражения върху сърцето, най-трайно и зловредно е поражението, дошло от предателство. Рано или късно всяка болка утихва. Рано или късно раните заздравяват. Но когато ножът е забит до дръжката в сърцето ти и дяволът отвън не просто се радва на постижението си, но кара предателя да го върти вътре в теб, то тогава бъди сигурен – болката ще е ужасна и продължителна. Защото в живота си на вяра християнинът може да претърпи и преживее различни удари. Но ударът от предателството е така премерен, щото намира отвореното ти сърце и доверчива душа. После изневиделица някой, когото си считал за по-близък и от брат, забива ножа в сърцето ти…\nНе го забива отпред, та да вдигнеш ръце и да се предпазиш. Не!\nЗабива го отзад, откъм гърба, защото ти нямаш очи на гърба и не си подготвен за подобно коварство. А после боли с дни и седмици, боли с месеци и години. Боли така, щото по-силата на болезнения опит ти вече не си готов да направиш мост на доверие към никого, понеже вече си се “опарил”.\nЗа съжаление няма земни съдилища, в които да бъде въздадено на предателите на вярата. Няма земни съдии с толкова чувствителни и справедливи сърца, които да сложат на съвършените везни подобно престъпление, че да го осъдят. Но аз имам за теб една успокояваща новина. И тя е, че Небесният Съдия ще разгледа всички дела, които не са минавали през земни съдилища. И ще въздаде на всеки според делата му.\nКогато Исус ми разкри видението за пътя на Юда, Той грабна духа ми и ме вдигна при Себе Си. А после ми каза:\n“Наблюдавай онова, което ще ти покажа, защото е твърде съдбоносно…”\nСлед думите Си Господ посочи с пръст и аз видях земен път, който слизаше надолу и надолу. По него вървяха стотици хиляди хора. Всички до един се смееха и веселяха. Встрани край пътя видях тръни и бодили, подобни на тръните и бодилите край всеки селски път. Ходещите по пътя свъртаха встрани и късаха от тръните и бодилите, а след това ги пъхаха в устата си и ги ядяха. Така, след като изяждаха тръните и бодилите край пътя, с техните тела ставаше нещо странно. Защото самите пръсти на ръцете им и краката им се покриваха с прекомерно бързо растящи нокти, чийто връх удивително напомняше острите краища на тръните и бодилите. Така разбирах, че тези хора ставаха един вид пълно копие на онова, с което се хранеха. Те ядяха тръни и бодили и заприличваха на тръни и бодили. По-яките и едрите измежду тях изпробваха острите си нокти върху собствените си тела, като се бодяха, а когато от тях бликнеше кръв те се смееха и забиваха ноктите си още по-надълбоко. Но ето, че Господ насочи погледа ми в края на самия път и аз видях, че в един момент той ставаше буквално отвесен и онези, които вървяха по него, падаха в черна яма с дълъг хлъзгав улей. Всъщност – човеците падаха в ада. Никой от падащите нямаше време за осъзнаване. Никой нямаше време дори да извика. Тогава Господ ми каза:\n“Забеляза ли, че докато вървяха по пътя на Юда, всички тези нечестиви гледаха на тръните и бодилите край пътя, а след това се спираха и ги късаха, за да ги ядат?”\n“Да, Господи! Това беше най-очебийното в това видение…”\n“А забеляза ли също, че когато се храниха с тръните и бодилите, самите нечестиви станаха тръни и бодили?”\n“Да, Господи! И това забелязах!”\nТогава Исус ми каза:\n“А сега имай разума да проумееш, че тези тръни и бодили встрани от пътя са езичниците на този свят, а нечестивите ходещи по пътя са човеци, които само на думи се наричат християни, но никога не са придобивали Моя Образ. Та ето тези човеци гледат на езичниците на света и искат да им благовестят Моето Царство. Но от това нито благовестителите, нито онези, на които е благовестено, стават по-праведни. Напротив – тръните и бодилите на света влизат в събрания, където има потомци на Юда. Тогава започва отдаването едни на други. Духът на света се влюбва в духа на светската църква. А рожбите им се наричат предатели.\nНека го знае цялата Ми Жива Църква, че предатели са онези човеци, чиито сърца са заченати от блудството между духа на света и духа на светската църква!\nЗащото между двата духа има разлика. Духът на света е духът на езичеството. Това е дух, който всячески проповядва силата на човешките възможности. Докато духът на светската църква е духът на тщеславието. Това е дух, който проповядва силата на човешката праведност. А сега си представи какво се получава, когато се съвъкупят човешка праведност с човешки възможности. Защото и двете непременно минават под венчило и ги съчетава не друг, а самият Луцифер. Понеже, кажи Ми, обича ли дяволът човешката праведност и човешките възможности?”\n“Да, Господи! Защото и двете са измами. А за духа на измамата и бащата на лъжата Ти някога каза в изобличението Си към Петър:\n“Махни се зад Мене, Сатано; ти си Ми съблазън; защото не мислиш за Божиите неща, а за човешките…” (Матея 16:23)\n“Помисли тогава! Ако двама са приятели, но единият мисли за Божиите неща, а другият мисли за човешките, то няма ли да дойде миг, когато този с човешките неща ще изневери на приятелството и ще предаде другия, който мисли за Божиите? Не стоят ли в основата на предателството именно компромисите? И може ли църкви, в които се уповава на човешка праведност и човешки възможности, да избегнат пътя на Юда, който е път предимно и изключително за предатели?”\n“Не, Господи! Те няма да избегнат пътя на Юда, защото във видението ги гледах, че дори се смееха и това ме учуди. Как може да вървиш към ада и да се смееш и хилиш?”\n“Ами погледни още по-добре видението и ще забележиш, че смеенето им идва от това, че пробват острите си нокти върху собствените си тела. Ако още не можеш да разбереш това, то нека да ти кажа дълбокото духовно правило, което е принцип за всички предатели:\nПреди да предаде ближния си, предателят веднъж вече е предал себе си! Не можеш да служиш на Луцифер, ако не си извършил предателство спрямо собственото си сърце. Но когато извършиш това предателство, тогава ще извършиш и следващи предателства – този път към онези, които дяволът би поискал да утесни или уязви.\nПогледни на живота на Юда и виж, че преди той да Ме предаде, първом Сатана влезе в него, както е и писано:\n“Тогава влезе Сатана в Юда, наречен Искариот, който беше от числото на дванадесетте; и той отиде и се сговори с главните свещеници и началниците на стражата, как да им Го предаде. И те се зарадваха, и се обещаха да му дадат пари…” (Лука 22:3-5)\nСам виждаш, че Юда първом предаде собственото си сърце, и едва след това своя Господ. Това отговаря духовно и на видението, което гледаш. Защото преди да започнат да забиват ножове в сърцата на другите предателите първом ги забиват в собствените си сърца, та съвестта да не ги изобличава за злите им дела. Едва когато съвестта бъде прободена и умъртвена, едва тогава настъпва златното време за всички предатели и те започват да забиват ножовете си в сърцата на праведните. Самият ти нямаше ли такива свидетелства на вярата?”\n“Господи, и до днес се чудя как е възможно пастир да ми дойде на гости, да целува бузите ми и стиска ръцете ми, да вземе много книги от служение “Мория” и три дни по-късно да ги изгори пред амвона си, като призовава цялото си стадо да ме проклина …”\n“И нима мислиш, че за три дни такъв е станал предател?\nНе, Стефане! Той е дошъл като предател, но е бил облечен в дреха на коварство и лицемерно притворство. Така ти не си забелязал онзи, който е под дрехата и си отворил сърцето си, за да бъде забит после нож, от който впоследствие прокърви цялата ти душа и изстена цялото ти сърце. И за да не се чудиш видял ли е Господ това зло или не, то продължи да наблюдаваш видението, защото сега ще те заведа вътре, там където действително се въздава над предателите и коварните…”\nСлед последните Си думи Господ ме хвана здраво през кръста и духът ми полетя с Него, надолу по същия онзи път във видението, на който видях предателите. Не след дълго ние с Исус влязохме в самия ад, а Той продължаваше да ме води надолу. Самият път, по който Спасителят ме водеше наподобяваше на наклонена спирала, която се разширяваше толкова повече, колкото по-надолу слизахме. Всичко това ми подсказваше, че в най-дълбоките подземия на ада има най-много грешници и нечестиви, така щото адът наподобяваше форма на конус, обърнат с върха нагоре към земята, а пътят се виеше по протежението на конуса и слизаше надолу и надолу. Ето, че Господ се спря и тогава погледа ми съзря мястото, където се въздаваше на предателите. Видях грамадни демони с остри нокти, които бяха много по-дълги от тези на предателите. Те заставаха пред душите на предателите, които бяха приковани към остри скали. След това забиваха ноктите си в самите души и ги разкъсваха, като хвърляха разкъсаното върху тях. Душите пищяха неистово, докато разкъсаното зарастваше за броени минути и мъчението се повтаряше отново и отново. Ужасът от гледката беше върховен. И аз свидетелствам, че не е по силите на човешко сърце да издържи тази гледка, ако по свръхестествената Воля на Бога не му бъде дадена устойчивост. И докато си мислех, че съм видял всичко, Господ ми каза:\n“Виж и най-голямото мъчение за предателите…”\nТака отново погледнах и тогава видях как някакъв демоничен началник заповяда на демон да освободи мъчещата се душа от приковаването и да я върже с вериги с краката нагоре. След това същият демон изваждаше от черната си тога остър и дълъг нож и пробождаше дълбока дупка в петата на душата. След това стана нещо невероятно. Демонът влезе в дупката на петата и буквално влезе в самата душа. А после отвътре започна да я мъчи, защото я караше да се гърчи и стене в диви крясъци. Накрая през гърдите, ребрата и корема на предателя се показваха острите нокти на демона, стоящ отвътре, който я разкъсваше и излизаше през корема…\nНе можех повече да гледам на целия ужас в това видение и затова проплаках пред Господа, като казах:\n“Исусе, нима е толкова страшно мъчението на предателите и коварните? Нима цяла вечност тези демони ще разкъсват душите на нечестивите и ще влизат отвътре на тези души, за да стане ужасът непоносим? И какво значи това, че демонът заби ножа си в петата на този нечестивец? Как да разбирам всичко това?”\n“Има степени на грях и беззаконие. Но тези тука са вършили спрямо ближните си същото и дори са се удоволствали в мерзостта си. Затова осъждението им е повече от справедливо. С каквато мярка са мерили, с такава им се отмерва. И каквото са търсели – това са намерили. Понеже те не са убийци на човеци. Убийците са много по-горе в кръговете на ада.\nТе са убийци на Христос! Те са убийци на Бога!\nТе са отровили с предателства, коварства и интриги живота на хиляди и реалната Сила и Светлина на Бога е изчезнала за мнозина човеци, които са били отвратени от мерзостта на тези служители. Всички, които виждаш тук, са били църковни служители, но никога не са пораснали, за да бъдат Божии служители. Всички тези са уязвени в петата от старовременната змия, която е дявол и сатана. Затова и през петите им минава най-ужасното им наказание. Но ти няма да разбереш всичко това, ако не ти разкрия корените на предателството. Затова нека те изведа оттук, понеже бързам да ти изява всичко, свързано с потомците на Юда, вървящи по неговия път…”\nСлед последните Си думи Господ направи видението с ада да се прекрати и пред очите ми да бъде разкрито друго видение.\nГоспод Исус ХристосЮда Искариотски\nПЪТЯТ НА ЮДА – НАЧАЛО\nПЪТЯТ НА ЮДА – II ГЛАВА


Tadaslow 100 (Тадалафил 40 мг. + Дапоксетин 60 мг.) 💯\nКатегории: Аптечни, Задържащи Производител: NANDA Laboratories India\nTadaslow 100 представлява последно поколение секс хапче, което съдържа активното вещество тадалафил. Основна съставка на Циалис. ТУК ОБАЧЕ, ПОЛУЧАВАТЕ ДВОЙНА ДОЗА ЦИАЛИС В ТАБЛЕТКА – ЦЕЛИ 40 МГ., ЗАЕДНО С ДОБАВЕН ДАПОКСЕТИН, КОЙТО ДОКАЗАНО ЗАБАВЯ ЕЯКУЛАЦИЯТА! Тадалафилът е активното вещество, което се влага и в Циалиса на Elly Lilly. По подобие на силденафил цитратът във виаграта, тадалафилът е инхибитор на фосфадиестеразата тип 5, като ефектът му води до повишаване на кръвонапълването в пениса, по-мощна, по-продължителна и качествена ерекция. Tadalafil, за разлика от силденафил, действа до 72 часа – ще Ви държи в готовност до 3 дни. В Tadaslow 100 имате двойна доза Циалис – 40 мг. и 60 мг. дапоксетин за забавяне на свършването. ТОВА Е ВАШЕТО СУПЕР ХАПЧЕ, КОЕТО ЩЕ ВИ НАПРАВИ БОГ В ЛЕГЛОТО!\nУпотребата му води до бърз и мощен ефект, който настъпва 20-30 минути след приема и има продължителност до 72 часа. Разбира се, за да е ефективен е задължително да е на лице сексуална стимулация.\nОсновни ползи от употребата:\nНапишете първия отзив за „Tadaslow 100 (Тадалафил 40 мг. + Дапоксетин 60 мг.) – 10 табл. х 100 мг.“ Отказ


КОЙ Е ОЛИВИЕ РУСТЕЙН\nНека момчешкото му и харизматично излъчване не ви заблуждава. Зад него се крие съвършената комбинация от талант, вкус и задължителната за ерата на социалните мрежи искреност и прозорливост, заради които легендата Balmain рискува да му предостави поста креативен директор въпреки скандалната му за модния свят възраст – 27 години. С този изненадващ ход на марката Оливие се оказа най-младият дизайнер – от времето на Ив Сен Лоран до днес, оглавяващ цяла модна империя. А след това продължи към върха със завидна самоувереност, пленявайки не само звездите от сцената и шоубизнеса, но и хиляди нови фенове благодарение на Instagram и удоволствието, с което споделя с тях света на Balmain.\nПътят му започва на 18 години, когато напуска дома си в Бордо, за да изучава мода в Италия и да трупа незаменим опит, стажувайки в Roberto Cavalli. На 23 получава шанса да бъде асистент-дизайнер в екипа на Кристоф Декарнен – тогава главен дизайнер на Balmain. А пет години по-късно, невероятно и за самия него, заема мястото на своя шеф. „Разбира се, това можеше да бъде абсолютен провал – споделя с медиите Рустейн. – Но аз съм израснал в среда, в която винаги ми се е налагало да се боря и доказвам, за да получа това, което искам. Сега вече знам, че мога да превзема всеки връх, стига да работя достатъчно упорито и да се сражавам за мечтите си.“ Първото важно решение, което Оливие взима, оглавявайки Balmain, е да стилизира сам моделите за ревютата си, отказвайки се от услугите на стилисти и консултанти. А след това е ред на истинска революция – сриването на защитните стени на модния свят с помощта на социалните мрежи. „Реших, че е време ситуацията да се промени. Много велики дизайнери от старото поколение са загубили своето чувство за човечност под натиска на модата. Исках да покажа, че съм обикновен човек както всички останали – мога да си направя селфи след бурно парти, да кажа „уморен съм“ или да снимам украсата на обяда си... Струва ми се, че това помага малко или много да останеш „на земята“ и те сближава с хората. Искам да давам надежда и да разказвам вълшебни истории не само чрез дрехите, които създавам, но и чрез собствения си път.“\nЕто какво сподели за вълнуващата колаборация и Ан-Софи Йохансон, креативен консултант на H&M:\n„Balmain безспорно е една от най-интригуващите модни марки в момента. Оливие зададе абсолютно ново настроение в модата, превеждайки традициите на луксозната френска къща по свеж и адекватен за новото поколение начин. Той успява да види модата извън подиума и споделя любовта към работата си с всички свои последователи. Затова бяхме много щастливи, когато Balmain приеха да бъдат следващият гост дизайнер на H&M... Освен това Оливие истински вярва в абсолютната сила на модата. Той иска да използва статута си, за да вдъхновява младите хора по света. А идеята му да създаде хаштаг като символ на позитивното му послание е перфектно изразена с #HMBalmaination. Нямам търпение колекцията най-накрая да стигне до магазините и да видя как нашите клиенти по\nцял свят носят Balmain x H&M по свой собствен уникален начин.“